
IV.— LYSIDEM POST A. 394 A. CHR. N. COMPOSITUM 

ESSE. 

Platonicorum series dialogorum magnae semper fuit res contro- 
versiae neque, quando quemque auctor dialogum composuerit, 
satis constat, si parvum modo numerum exceperis. Huic plerum- 
que numero Socraticos quos dicunt aut minores dialogos docti 
ascripserunt minimaque de his quidem exarsit contentio. Verum 
enimvero, etsi ingratum atque importunum videtur, bello iam 
satis superque acerbo novam subicere materiem, tamen, variis 
atque ut opinor validis rationibus compulsus, ne in Socraticis 
quidem dialogis comprobandam esse consensionem quasi uni- 
versam censeo ac Lysidem certe ei numero eximere conabor. 
Omnes prope adhuc scriptores ducibus Schleiermachero atque 
Zellero, sequentibus recenti tempore Windelbandio 1 atque Ham- 
mondio, 2 Lysidem circa a. 404 a. Chr. n. compositum esse con- 
tenderunt, solus Weiszacker, bellicosus ille Tubingensis professor, 
a. 387 eundem attribuit dialogum, ut qui proxime ad Symposium 
a. 387 editum accedat. Ego igitur Tubingensem non multum a 
vero aberrasse iudicaverim, sed cum ille levibus tantum atque 
infirmis argumentis usus sit, denuo et acrioribus armis rem esse 
gerendam existimo. 

Minoribus dialogis singulas Plato virtutes tractat, sapientiam 
fortitudinem moderationem iustitiam pietatem, plano utique stilo 
negotium aggreditur, nullam idearum facit mentionem, philoso- 
phos qui in eadem via antecesserunt non consulit. At longe 
alium disserendi modum idem auctor in Lyside usurpat. Non 
singulas excerpit virtutes, sed unam statuit bonum consectandi 
esse virtutem, summi illius boni ita definit qualitatem, ut ideae 
locum occupare videatur, 3 philosophos denique sui aut vetustioris 
temporis non ille quidem nominatim appellat, at certe quos in 
quaestionem advocet, dilucide indicat. Cuius rei nonnulla iuvat 
exempla afferre. Multus est Plato de similium cum similibus aut 
familiaritate aut contentione (Lys. 214 f); notum illud aUL toitov 

1 Editio sec. 1894. 2 Harvard Studies, III (1892) 135 and 137. 

s Hammond, 137. 

o/ioiov ayet 6tbs wr t6v o/*oto»> cum argutnenti loco usurpasset, ut 
similiutn inter se amicitiam comprobaret, rursus dubitat num similes 
quicquam similibus auxilii afferre possint. Nam cum mali nullo 
modo familiares possint fieri, similitudinem nonnisi in bonis ad 
formandam valere amicitiam, atqui bonis et strenuis, cum sibi ipsi 
sufficiant ad vitam bene beateque instituendam, nullam ex amicis 
crescere utilitatem, neminem igitur esse, quem desiderent, quem 
amare opus habeant : quare effici, ut nulla inter similes familiaritas 
aut amor exsistere videatur. Subtilis admodum Platonis est 
parumque comprobata dissertatio, utpote quae similitudinis nimis 
premat notionem, sed quare in minutias eas descenderit, facile 
explicabimus, si vetustius quoddam dictum hic ab eo explosum 
crediderimus. Adest Democritus, vir sane non contemnendus, 
qui circa a. 400 a. Chr. n. scripta condidit philosophica ' ; is duo- 
decimo quod superest operum fragmento de similitudine ita agit, 
ut difficillimae quaestioni minime par fuisse perspiciatur. Hoc 
quo manifestius sit, locum Democriti, quem interpres Mullachius 
parum, credo, intellexit, infra adiciam. Dicit igitur Theophrastus 
in libro quem de sensibus edidit hunc fere in modum 2 : "Demo- 
critus, utrum contrariis sensus fiat an similibus, non definit; 
quatenus enim mutatione sensum existere iudicat, diversis hunc 
fieri existimaverit, neque enim (ait Theophrastus) similia mutantur 
similibus. Rursus autem sensum atque omnino mutationem pati- 
endo fieri censet (Democritus) ; atqui fieri posse negat, ut dis- 
similia patiantur, et ut ea quae dissimilia sint, dissimilia illa quidem 
faciant, eadem vero quae similia patiantur." Ergo, adiciat quis- 
piam, Democrito similium potius inter se actionem placuisse 
apparet, quod secundo eiusdem fragmento confirmatur. 5 Sextus 
enim Empiricus: "Vetus quaedam, ait, et iam pridem recepta 
inter physicos versatur opinio, similia similibus cognosci, eiusque 
opinionis etiam Democritus rationes videlicet attulit probabiles 
tetigitque eam etiam Plato, ut visum est, in Timaeo. Sed Demo- 
critus de animatis et inanimis quaestionem instituit. Animantia 
enim, inquit, simul congregantur cum eiusdem generis animan- 
tibus, ut columbae cum columbis . . . utpote rerum in his simili- 
tudine habente vim quandam congregandi." Talem aut similem 
locum Plato respexerit, cum quidem sapientissimorum comme- 
morat scripta virorum (vid. Lys. 214 a), in quibus hoc invenerit, 
simile simili necessario semper esse amicum. "Haec est, ait, 

1 Mullach, Fr. philos. graec. I 331. 2 Ib.<359. 3 Ib. 357. 

eorum sententia, qui de natura deque universo colloquuntur et 
scribunt." Ac paulo post, reiecta similium inter se amicitia, ubi 
dissimilium temptavit familiaritatem, ad eosdem rursus philoso- 
phos, Ionicos dicos, se refugere fingit meminisseque aliquem 
disserere ait de eadem re, qui simili simile quam possit maxime 
esse inimicum contenderet. Quae inter se sint simillima, ea 
invidia aemulatione contentione abundare, quae vero dissimillima, 
ea amicitia repleri. Eundem addidisse auctorem oratione usum 
magnificentiore : Unum quodque non simile sed contrarium 
appetere, aridum humida, calida frigidum, dulcia amarum, con- 
trarium enim contrario alimentum praebere. Haec nimirum 
collaudans Plato eloquentiam scriptoris, quem excerpserat hoc 
loco, admodum extollit, ut videlicet facundae inanitas dictionis 
refutatione quae sequitur sententiae magis ridicula videatur. 
Nam dissimilium quoque inter se amorem Plato repellit. Facile 
autem est conicere, de quo potissimum scriptore Plato cogitaverit, 
nam quasi sua sponte se praebet Heraclitus, cuius doctrinae multa 
in Platonis cogitationes redundasse constat. Heracliti enim per 
orbem terrarum notum est illud bellum omnium rerum patrem 
esse, quae sane sententia cum loco quem apposuimus Lysideo 
mirum quantum consentit; idem sublatis gravibus et acerbis, 
sublata feminae et maris differentia, pulcritudinem ex natura 
rerum tolli ex diversis vero concordiam formosissimam oriri 
affirmavit. 1 Secutus est Heraclitum Empedocles Siculus ; amore 
et odio cuncta explanare conatus, qui cum mutationis et genera- 
tionis arcana solvere temptaret, separationem atque divisionem in 
natura rerum fieri statuit, mutationem negavit veteremque illam 
de similibus dissimilibusve quaestionem ita composuit, ut utrum- 
que usu venire contenderet; modo enim amore coniuncta, inimi- 
citia modo disiuncta tamen eadem semper naturae elementa 
manere sibique constantia docuit. 2 Via non multum ab Empe- 
docle discrepante Diogenes ingressus est Apolloniates, Democriti 
fere aequalis et Empedoclis ; is enim 3 : "Mihi videntur, ait, res 
cunctae ab eodem elemento variatione oriri atque idem esse. 
Nam si mundi huius alia ab aliis suapte natura differrent, neque 
multifariis etsi modis mutata et variata, eadem tamen esse mane- 
rent, neque misceri inter se neque aut commoda aut incommoda 
invicem sibi inferre possent. Nec vel planta e terra nasci vel 

^Zeller, A Hist. of Greek Philos. II 32. 2 Ib. II 123. 

'Mullach, I 254, 2. 

animal aliudve quicquam procreari posset, nisi eadem cum isdem 
consisterent ; quin haec omnia ab eadem origine abalienata alia 
aliam speciem induunt rursusque in idem recedunt. 

Talia igitur reiecturus Plato tertium quoddam statuit, quod 
neque simile neque dissimile esset, notionem videlicet superter- 
restrem, cuius res terrestres etiamsi toto genere distantes partem 
tamen arriperent. Prius autem quam ad novam illam doctrinam 
accederet, levibus argumentis Ionum placita philosophorum dis- 
suit, quae quidem argumenta "dialecticis sapientissimis " (216 d) 
attribuit. Dubium esse non potest, quin Antisthenem atque 
Megaricos his verbis notaverit Plato, qui acerrimam in illos 
inimicitiam exerceret. Atque etiam verbum oIkcZov (221 e), quod 
frequenter Socrates in Lyside usurpavit, valde primum, ut videtur, 
isto vocabulo gavisus, vel maximi apud Megaricos momenti erat. 
Quod cum Antisthenis prima opera ad annum fere 395 a. Chr. n. 
referenda sint, Lysidem quoque post Socratis mortem compositum 
accipiemus, eo magis quod in dialogis ante dictam mortem editis 
Ionum quae in Lyside deteximus vestigia nusquam apparent. 

Ludicrum sit, ex stili perfectione aut idearum, quarum sane 
animadvertimus in Lyside initia, certi quicquam asserere ; quod 
ad tempus dialogi accuratius constituendum valeat ; alia enim aliis 
tali in quaestione videri satis superque constat. Illud tamen liceat 
afferre, miram inter Lysidem et Symposium et propositi et idearum 
exsistere similitudinem. Uterque dialogus in amore definiundo 
versatur, utroque bonum idem atque oIkuov declaratur summique 
boni amore stare amicitiam efficitur, denique epas ™0 pfj napovTos 
atque iv6vpuv ov iv8us eo-ri et similia utroque opusculo pariter 
occurrunt. 1 Huc accedunt etiam aliae observationes. Nam cum 
minorum dialogorum exordia idem fere loci occupent, quod argu- 
menti ipsius tractatio cumque posteriorum exordia nullum paene 
spatium impleant, rerum in Lyside enarratio duabus fere totius 
dialogi septimis constat, et quinque colloquium de amicitia insti- 
tutum eademque rerum gestarum ac propriae dissertationis in 
Symposio ratio invenitur. Docti autem quidam cum particulae 
av frequentia quo quisque tempore dialogus scriptus sit, indagare 
inceperint, ne hoc quidem contemnendum argumentum ipsum 
quoque Lysidem quam potest proxime cum Symposio coniungit, 
eadem particulae istius demonstrata frequentia. Sed haec, quam- 
quam infiniti fuit opus laboris, leviter strinxisse sufficiat. 2 Neque 

^Cf. Lysid. 218, 221 ; Sympos. 200 sq., 206. 

2 Vide etiam Lysidis cum Gorgia relationem apud Schleiermacherum, II 1,17. 

enim his solis quamvis copulatione valentibus argumentis uspiam 
satis effici arbitratus, tamen ad viam muniendam haec aptissima 
fuisse iudico. 

Omnes fere consentiunt, exstitisse inter Platonem et Xenophon- 
tem inimicitiam locoque praeclaro Protagorae convivium Xeno- 
phonteum vituperari. Mihi ergo etiam in Lyside locus esse 
videtur, qui manifesto ad Xenophontis sententiam deridendam 
valeat. Quaerit enim in Memorabilium libro secundo (VI 17) 
Critobulus, quemadmodum amicum caperet, 'Ottcos 6rjparios; eique 

respondetur : Mi At ov koto. rrddas wcnrep 6 \aya>s 0I8' cMrdj-17 coorrep ai 
opvtBes oiiiie j$tq cotnrep 01 Kanpoi. aKovra yap cfiikov i\eiv ipycaSes . • • etvat 
p.iv nvas (fiacrtv irrcpods, as o\ iiricrTapevoi iirdhovres ofr av fioi\a>vTai cfi[\ovs 
avToiis noiovvrai ' eivai Se ko\ oiiArpa, off ol imcrTcipevoi ffpos ofif av ftoiXcovTai 
Xpcofievoi cfrikovvTat vir avrcov. ... A pev al ^etprjves irrrjbov tcZ 05uo*o*« 

. . . Toir iir aperjj cptXonuovpevots oi!to)s iirjj&aty* Si non adulationes, at 
certe dulcia verba eis offerre, quorum quis amicus fieri vellet, hoc 
Xenophon optimum ad venationem faustam esse auxilium signi- 
ficat, cantibusque ut praedam demulceant venatores manifesto 

SUadet. Quid PlatO ad hoc ? TJolds m o-oi, ait, fio K « drjpevrijs etvat, 
el avacrojSoir) dr/pevcov Ka\ Bvcra\aTOTepav tt)v aypav TrotoLrj/ Ar)\ov oTt cfiav\os. 
Kal pev 8r) Xdyoes Te <ca! codals pr) KrfKetv, aWa i^ayptaivetv 7roXXi) dpovcrla ' 

t) ydp; Hippolochum, qui cum laudibus atque cantibus amasium 
capere temptasset, difficiliorem eum ac minus placidum reddidit, 
stultius se gessisse apparet, at in Hippolocho Xenophontis osten- 
ditur atque refutatur stultitia. Propositum enim, de quo agitur, 
idem est, nempe amicitia, simile autem utrumque, quod in Memo- 
rabilibus occurrit, venationis atque cantationum, redit in Lyside, 
immo etiam eadem interdum usurpantur vocabula, venationis 
denique praecipue imaginem Xenophonti, venandi inter primos 
studioso, curae fuisse loci insequentes (§§28 et 33) arguunt, ubi 
mentio eius iteratur, atque cantationes valde eidem placuisse 
repetitio ostendit earum §32, qua ita fertur : ras oe ye 2etpr)vas Sti 

• . . iracri TroppatQev irrrjbov, rrdvras cpaoiv vTropiveiv Kal aKoiovTas avTav 

KriXetcrdat. Exquisitissimum videtur Platonis esse acumen atque 
in adversario discerpendo eo magis eum desultasse putabimus, 
quia Xenophontem hominem ambitiosum, qui omnibus studiis 
campestribus se facile primum fore confideret, ut pessimum quasi 
venatorem depingendi occasio ei oblata est. Quanta esset ad 
iocandum alacritate, Plato paulo post iterum ostendit, nam cum 
Critobuli dubitationibus effete Xenophon hisce obviam iret (§22) : 

dXX ofiars dtci ToiTcav ndvTcov r) cfitXia ftt a&vo pevri crvvdnTet tovs KaKois Te 

Kayadovs, argute PlatO et praeclare (ro /caXov) iotKt, ait, /laXaKcp rtvt Kal 
\eta> Ka\ Xnrapi», 810 Kal uras paSms 8to\tcr6avet Kai 8 ta8verat rj/xas. 

Placitorum cognitione Ionicorum, Megarici mentione vocabuli, 
notionum denique profunditate Lysidem reliquis praecellere 
dialogis minoribus supra demonstravimus, grammatica ratione 
et divisione et argumento invenimus proxime eum ad Convivium 
accedere: huc adicias Memorabilium locum, qui maximi est ad 
amicitiam cognoscendam momenti, in Lyside commemorari. 
Atqui Memorabilia non ante a. 394 a. Chr. in lucem prodierunt, 
ergo Lysis ad a. 394 vel infra reiciendus est. Iam Convivii, quo 
amicitiae causa atque origo profundiore et prope divino indagatur 
ingenii flatu, quasi symphoniae aut concentus cuiusdam maioris 
pleniorisque Lysis sicut exordium fuerit et praeludium. 

A. Wirth. 



